Berlingske Tidende, 1785-06-01
Fra Christiansborg Slot er den 13de Maji d. A. udgivet en Forordning, hvorved bekiendtgiøres: At da Hans Majestæt, til Sine Landes destobedre Forsvar, allernaadigst har besluttet, at sætte Sine gevorbne Regimenter paa en bedre og fuldkomnere Fod end tilforn, og til den Ende saa meget som mueligt, og som Landets Leilighed kan taale, at besætte dem med Sine egne indfødte Undersaatter, saa har Hs. Majestæt hermed allernaadigst villet byde og befale: Af 532 Tønder Hartkorn og circa en halv Skieppe indrettes et Lægd, hvoraf svares en Recrut til Soldat eller Rytter, som ei maae være ringere end 63 Tommer paa bare Fødder, og skal en saadan Recrut være pligtig at tiene i det Regiment, enten Jnfanterie eller Cavallerie, hvor han bliver ansat, i 8 Aar. Hvor ikkun 2 Lodseiere maatte have Deel i dette Lægd, som nogenledes ere lige i Hartkorn, der kaste de imellem sig Lod om, hvem der første Gang skal levere Recrutten, og siden afvexle de med hinanden. Hvor derimod 2 eller flere Lods-Eiere have Deel i dette Lægd, som ere ulige i Hartkorn, der leverer den største LodsEier første Gang Recrutten, siden den næst største, og saa fremdeles nedad, dog at den større Lods-Eiere leverer saa meget oftere, som han i Forhold med sit Hartkorn, sammenlignet med de øvrige Lods-Eieres, saadant kan tilfalde. Den der leverer Recruten, faaer i Gotgiørelse 10 Sk. af hver Tønde Hartkorn i Lægdet, hvilke 10 Sk. Eieren af egne Penge udreder, uden deraf at maae paalegge Fæstebønderne det mindste. Fra saadan Presentation maae fritages: a) Den af en Gaardmands= eller Enkes=Sønner, som hos Faderen eller Moderen er hiemme ved Gaarden og disse maatte erklære at behøve til Hielp ved Gaardens Drift. b) Den som har tjent som gevorden Soldat i 8 Aar, eller som National-Soldat i 12 Aar. e) Den som er under 18 og over 30 Aar, med mindre han godvillig formaaes dertil, da han i saa Fald maae antages, naar han ikkun har fyldt 16, og er ikke over 34 Aar. d) En Præstes Avlskarl, saalænge Præsten beholder ham i sin Tieneste. e) Alle gifte Folk, især gifte Huusmænd, saalænge andre Ugifte af de fornødne Egenskaber, og foruden de her oven for undtagne, kan haves. Skulde det hænde sig, at et eller andet Gods i Danmark beviislig maatte have Mangel paa tienstdygtig Mandskab, maae hertil tages den beste af de udi Roullen anførte Nationale, og dennes Nummer indtil videre staae vacant, hvilket ved Sessionerne provisorie maae afgiøres og til vedkommende Collegier indberettes. Enhver saadan Recrut annammer for 8 Aar 16 Rdlr. i Haandpenge, som dog ei udbetales paa een Gang, men allene 2 Rdlr. aarlig; og maae ingen af saadanne Recruter ombyttes, uden allene i Tilfælde af Gaardfæste, og da skal den, som kommer i hans Sted, tiene eet Aar længere end den Afgaaende havde tilbage; dog saaledes, at denne hans Tieneste ikke varer meer end 8 Aar, og skal den Afgaaende got giøre den i hans Sted kommende den oppebaarne gratis Undermundering. Disse saaledes udtagne Recruter maae præferablement permitteres til deres Hiem, og skal de, medens Permissionen, varer i Henseende til alle Gields= og alle Civile=Sager, saa og Politie=Forbrydelser, saasom Ulydighed imod Herskabet og Hosbonden, Slagsmaal &c., staae under den civile Øvrig, hed, ligesom de og i den Tiid uden Tilladelse kan gifte sig imod at deres Koner ei følger tilbage med til Regimentet. Døer saadan en Karl imedens hans Permission varer, bør Skiftet forrettes af den civile Øvrighed; og naar Dødsfald skeer ved Regimentet, da Efterladenskabet, efterat Regimentet har frataget det, det tilkommer, at afleveres til vedkommende civile Skifte=Ret. En saadan Recrut skal enten Godsets Eier eller Lægde, forsyne med Tieneste, naar han derom ved den rette Opsigelses Tiid melder sig hos Vedkommende; og bliver en saadan Recrut syg, forholdes der med ham, som med andre permitterede Gevorbne.